
	sastavljen kod Trgovačkog suda u Zagrebu, dana 24. svibnja 2017. godine, o ročištu određenom radi očitovanja o prijedlogu za otvaranje stečajnog postupka nad dužnikom PLATINAST-KONTAKT j.d.o.o. za trgovinu i ugositeljstvo, Zaprešić, Dragutina Rakovca 2, OIB 25988809458, s početkom u 09,50 sati

NAZOČNI OD SUDA
1.) Nevenka Siladi Rstić, sudac 
2.) Monika Grbac, zapisničar
	
Konstatira se da su pristupili:
- za  predlagatelja, FINA-u, nitko, dostava poziva uredno iskazana
- za dužnika, zakonski zastupnik dužnika Perica Ćibarić, osobno  
	
Konstatira se da se FINA pismena očitovala navodeći da kod dužnika na dan 3. veljače 2017. nema evidentiranih neizvršenih osnova za plaćanje.

Zakonski zastupnik dužnika navodi da se tvrtka bavila ugostiteljstvom, navodi da se protivi prijedlogu FINE za otvaranjem stečajnog postupka, da ima 3 zaposlena radnika, da se radi o obiteljskom poslu od kojeg živi obitelj  i od čega se djeca školuju, te da se trudi podmiriti sve svoje tražbine, a djelatnost ovisi o opće poznatom stanju gospodarstva. 

Dužnik na spis predaje dokaz – uplatnicu da je uplatio iznos dugovanja za koje je bio blokiran njegov račun.

Sud donosi i objavljuje sljedeće
 

R J E Š E N J E

Obustavlja se postupak pokrenut povodom prijedloga predlagatelja Financijske agencije, Regionalni centar Zagreb, Zagreb, Trg svibanjskih žrtva 1995. 1, podnesen ovom sudu dana 28. prosinca 2016. godine za otvaranjem stečajnog postupka nad dužnikom PLATINAST-KONTAKT j.d.o.o. za trgovinu i ugositeljstvo, Zaprešić, Dragutina Rakovca 2, OIB 25988809458.

Obrazloženje

Predlagatelj, Financijska agencija Regionalni centar Zagreb, podnijela je ovome sudu prijedlog za otvaranje stečajnog postupka nad gore navedenim dužnikom temeljem odredbe članka 110. stav 1. Stečajnog zakona ("Narodne novine"71/15), navodeći da kod istog postoji stečajni razlog – nesposobnost za plaćanje. 

Kako je dužnik dostavio dokaz podmirenja duga, a FINA podneskom obavijestila ovaj sud da dužnik nema evidentiranih neizvršenih osnova za plaćanje, to je odlučeno kao u izreci ovog rješenja temeljem odredbe članka 128. stav 9. SZ-a. 

U Zagrebu, 24. svibnja 2017.

SUDAC
Nevenka Siladi Rstić,v.r.


Uputa o pravnom lijeku:
Protiv ovog rješenja dopuštena je žalba u roku od 8 dana od dana primitka rješenja,  o kojoj odlučuje Visoki trgovački sud RH, a podnosi se putem ovog suda u 3 primjerka.

Za točnost otpravka – ovlašteni službenik
                  Monika Grbac 



					Dovršeno u 10.05 sati

SUDAC

Zapisničar

_______________________


zakonski zastupnik dužnika Perica Ćibarić__________
